
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1031 

25 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΕΚΚΛΗΣΙΑΣΤΙΚΕΣ ΚΑΤΑΣ¬ 
ΚΗΝΩΣΕΙΣ ΤΗΣ ΙΕΡΑΣ ΜΗΤΡΟΠΟΛΕΩΣ ΒΕΡΟΙΑΣ, 

ΝΑΟΥΣΗΣ ΚΑΙ ΚΑΜΠΑΝΙΑΣ» . 1 

Τροποποίηση και συμπλήρωση του κανονισμού λει¬ 
τουργίας του Εκκλησιαστικού Ιδρύματος υπό την 
επωνυμίαν: «Βρεφονηπιακός Σταθμός Ιερού Ναού 
Μεταμορφώσεως του Σωτήρος Βριλησσίων της 


Ιερός Αρχιεπισκοπής Αθηνών». 2 

ΑΠΟΦΑΣΕΙ Σ 

Αριθμ. 1196 (1) 


Σύσταση και λειτουργία Εκκλησιαστικού Ιδρύματος υπό 
την επωνυμίαν «ΕΚΚΛΗΣΙΑΣΤΙΚΕΣ ΚΑΤΑΣΚΗΝΩΣΕΙΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΒΕΡΟΙΑΣ, ΝΑΟΥΣΗΣ ΚΑΙ 
ΚΑΜΠΑΝΙΑΣ» 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Ι.Έχουσα υπ’ όψει: 

2. Τας διατάξεις των άρθρων 29 παρ. 2 και 59 παρ. 2 
του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος». 

3. Τας υποχρεώσεις της Ποιμαινούσης Εκκλησίας προς 
το Χριστεπώνυμον της Εκκλησίας πλήρωμα, αι οποίαι 
απορρέουν από τας Ευαγγελικός Επιταγάς, τους Ιερούς 
Κανόνας και τους Νόμους του Κράτους. 

4. Τας υφιστάμενος κοινωνικός και πνευματικός ανάγκας 
της Ιερός Μητροπόλεως Βέροιας, Ναούσης και Κομπανίας. 

5. Την υπ’ αριθμ. Δ.Π./101 /18.2.2013 απόφασιν και την υπ’ 
αριθμ. 199/18.2.2013 Πρότασιν του Σεβασμιωτάτου Μητρο¬ 
πολίτου Βέροιας, Ναούσης και Κομπανίας Παντελεήμονος. 

6. Την από 5.3.2013 Γνωμοδότησιν του Νομικού Γρα¬ 
φείου της Νομικής Υπηρεσίας της Ιερός Συνόδου της 
Εκκλησίας της Ελλάδος, αποφασίζει: 

Συνιστά εις την Ιερόν Μητρόπολιν Βέροιας, Ναούσης 
και Κομπανίας ΕκκλησιαστικόνΊδρυμα υπό την επωνυμίαν 
«Εκκλησιαστικές Κατασκηνώσεις της Ιερός Μητροπό¬ 
λεως Βέροιας, Ναούσης και Κομπανίας», το οποίον θα 
λειτουργή κατά τας διατάξεις του επομένου Κανονισμού: 


ΚΑΝΟΝΙΣΜΟΣ Λειτουργίας Εκκλησιαστικού 
Ιδρύματος υπό την επωνυμίαν 
«Εκκλησιαστικές Κατασκηνώσεις της Ιερός 
Μητροπόλεως Βέροιας, Ναούσης και Κομπανίας» 

Άρθρο 1 

Σύσταση και επωνυμία 

Συνίσταται στην Ιερά Μητρόπολη Βέροιας, Ναούσης 
και Κομπανίας Εκκλησιαστικό Ίδρυμα με την επωνυμία 
«ΕΚΚΛΗΣΙΑΣΤΙΚΕΣ ΚΑΤΑΣΚΝΩΣΕΙΣ ΙΕΡΑΣ ΜΗΤΡΟΠΟΛΕ¬ 
ΩΣ ΒΕΡΟΙΑΣ ΝΑΟΥΣΗΣ ΚΑΙ ΚΑΜΠΑΝΙΑΣ», με έδρα την 
έδρα της Ιερός Μητροπόλεως Βέροιας, Ναούσης και 
Κομπανίας, το οποίο φιλοξενείται προσωρινώς και θα 
λειτουργεί στις υπάρχουσες εγκαταστάσεις της Ιερός 
Μονής Κοιμήσεως Θεοτόκου (Δοβρά), που βρίσκεται 
στην περιοχή του Δήμου Βέροιας Ημαθίας. Οταν κα¬ 
ταστεί δυνατόν, η λειτουργία του Ιδρύματος θα μετα¬ 
φερθεί σε δικές του εγκαταστάσεις. 

Το Ίδρυμα αποτελεί εξαρτημένη Υπηρεσία του Νο¬ 
μικού Προσώπου της Ιερός Μητροπόλεως Βέροιας, 
Ναούσης και Κομπανίας, αυτοτελούς διαχείρισης και 
μη κερδοσκοπικού χαρακτήρα, τελεί υπό την άμεση 
πνευματική και διοικητική εποπτεία αυτής, και διέπεται 
από τις διατάξεις του παρόντος Κανονισμού. 

Αρθρο 2 

Σκοποί και μέσα προς επίτευξη αυτών 

1. Σκοποί του εκκλησιαστικού Ιδρύματος: 
α) Η συμβολή στην πληρέστερη και αρτιότερη πνευμα¬ 
τική, ποιμαντική, κατηχητική, ιεραποστολική, κοινωνική 
και φιλανθρωπική διακονία της Ιεράς Μητροπόλεως 
Βέροιας, Ναούσης και Κομπανίας στο πλαίσιο της Ορ¬ 
θόδοξης πίστης, παράδοσης και διδασκαλίας. 

β) Η επέκταση του πνευματικού έργου που επιτελείται 
καθ' όλη τη διάρκεια του έτους στις κατηχητικές συ¬ 
νάξεις όλων των βαθμιδών, ώστε με την κοινή ζωή και 
προσευχή να δίδεται η ευκαιρία μαζί με την ευχάριστη 
και υγιεινή διαμονή της περαιτέρω εντρύφησης στην 
ορθόδοξη παράδοση και πνευματικότητα. 

γ) Η καλλιέργεια της επικοινωνίας μεταξύ των στε¬ 
λεχών, κληρικών και λαϊκών, της Ιεράς Μητροπόλεως 
Βέροιας, Ναούσης και Κομπανίας, αλλά και άλλων Ιερών 
Μητροπόλεων ορθοδόξων Εκκλησιών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Μέσα προς επίτευξη των σκοπών του Ιδρύματος: 
α) Η διοργάνωση κάθε είδους εκδηλώσεων, συνάξεων, 
εκδρομών ή άλλων προγραμμάτων, υπό την έγκριση 
πάντοτε και την εποπτεία της Ιεράς Μητροπόλεως 
β) Η διοργάνωση Κατασκηνώσεων, κατά τους θερινούς 
κυρίως μήνες, για νέους και νέες όλων των βαθμιδών 
των κατηχητικών συνάξεων, κατά προτεραιότητα από 
τις περιφέρειες των Ενοριών της Ιεράς Μητροπόλεως 
Βέροιας, Ναούσης και Κομπανίας. Η κάθε κατασκηνω- 
τική περίοδος θα αφορά είτε παιδιά ηλικίας 6-12 ετών, 
είτε παιδιά ηλικίας 12 - 18 ετών, είτε άτομα νεανικής 
ηλικίας. Κάθε κατασκηνωτική περίοδος θα αποτελείται 
από κατασκηνωτές και στελέχη του ίδιου φύλου. 

γ) Η φιλοξενία στις εγκαταστάσεις των Κατασκηνώ¬ 
σεων νεανικών ομάδων από άλλες Ιερές Μητροπόλεις 
της Ελλάδος και του Εξωτερικού, καθώς επίσης και 
νεανικών ομάδων ειδικών κατηγοριών, με την απαραί¬ 
τητη προϋπόθεση την σύμφωνη γνώμη και έγκριση της 
Ιεράς Μητροπόλεως Βέροιας, Ναούσης και Κομπανίας, 
δ) Ο καταρτισμός, με τη διοργάνωση σεμιναρίων και 
ειδικών μαθημάτων, των νέων που θα στελεχώσουν τις 
Κατασκηνώσεις. 

Άρθρο 3 

Οργάνωση και Διοίκηση 

1. ΤοΊδρυμα: «ΕΚΚΛΗΣΙΑΣΤΙΚΕΣ ΚΑΤΑΣΚΝΩΣΕΙΣ ΙΕΡΑΣ 
ΜΗΤΡΟΠΟΛΕΩΣ ΒΕΡΟΙΑΣ ΝΑΟΥΣΗΣ ΚΑΙ ΚΑΜΠΑΝΙΑΣ», 
ως Ίδρυμα της Ιεράς Μητροπόλεως Βέροιας, Ναούσης 
και Κομπανίας, έχει άμεση και αποκλειστική εξάρτηση 
από Αυτήν και μόνον. 

2. Διοικείται από πενταμελή Διοικούσα Επιτροπή (Δ.Ε.) 
που απαρτίζεται: 

α) από τον εκάστοτε Μητροπολίτη Βέροιας, Ναούσης 
και Κομπανίας, ως Πρόεδρο, 
β) από τον εκάστοτε Πρωτοσύγκελλο, νόμιμο αναπλη¬ 
ρωτή του Μητροπολίτη, ως Αντιπρόεδρο, ο οποίος σε 
περίπτωση απουσίας ή κωλύματος του Μητροπολίτη 
τον αναπληρώνει και προεδρεύει της Δ.Ε. και 
γ) από τρεις κληρικούς της Ιεράς Μητροπόλεως Βέ¬ 
ροιας, Ναούσης και Κομπανίας που διακρίνονται για το 
ήθος, την πνευματική κατάρτιση, την ωριμότητα και το 
ενδιαφέρον τους για τη ζωή και το έργο της τοπικής 
Εκκλησίας και τους οποίους διορίζει ο Μητροπολίτης. 

Σε περίπτωση που δεν υπάρχει Πρωτοσύγκελλος ο 
Μητροπολίτης αντί για τρία μέλη διορίζει τέσσερα ανα¬ 
θέτοντας σε έναν εξ αυτών την Αντιπροεδρία. 

3. Η θητεία των μελών της Δ.Ε. είναι τριετής. 

4. Το αξίωμα των μελών της Δ.Ε. είναι τιμητικό και 
άμισθο. Η αντικατάσταση μέλους της Δ.Ε. ή ο επανα¬ 
διορισμός εναπόκειται στην αποκλειστική κρίση του 
Μητροπολίτη. 

5. Η Δ.Ε. μπορεί να συγκροτεί επιτροπές για την ορ¬ 
γάνωση ή μελέτη διαφόρων θεμάτων και εκδηλώσεων. 

6. ΤοΊδρυμα εκπροσωπείται από τον Μητροπολίτη, 
ως Πρόεδρο ή από τον νόμιμο αναπληρωτή του, σε 
όλες τις έννομες σχέσεις του και προς όλες τις Αρχές, 
Δημόσιες ή μη. Ο Πρόεδρος ή ο νόμιμος αναπληρωτής 
του υπογράφει όλα τα έγγραφα και τις συμβάσεις. 

7. Τα μέλη της Δ.Ε. που δεν ανταποκρίνονται στα 
καθήκοντα τους ή κωλύονται στην άσκηση αυτών ή δεν 
συμβάλλουν στην εύρυθμη λειτουργία του Ιδρύματος ή 
προβαίνουν σε ενέργειες που έρχονται σε αντίθεση με 
τις αρχές και τους σκοπούς του Ιδρύματος, ή παραιτού¬ 
νται πριν από τη λήξη της θητείας τους, παύονται και 
αντικαθίστανται από άλλα που διορίζει ο Μητροπολίτης. 


8. Η Δ.Ε. συνέρχεται ύστερα από πρόσκληση του προ¬ 
έδρου ή του Αντιπροέδρου όποτε παρίσταται ανάγκη ή 
συγκεκριμένος τακτικός ή έκτακτος λόγος και πάντως 
τουλάχιστον μία φορά ετησίως. 

9. Το προσωπικό που απαιτείται για τις λειτουργικές 
ανάγκες του Ιδρύματος, καλύπτεται πρωτίστως από 
άτομα που προσφέρουν εθελοντικά και ανιδιοτελώς τις 
υπηρεσίες τους. Σε περίπτωση μη ευρέσεως τέτοιων 
προσώπων η Δ.Ε. μπορεί να διορίζει επί μισθώ προσω¬ 
ρινούς υπαλλήλους, μόνο για τις περιόδους λειτουργί¬ 
ας των Κατασκηνώσεων, με σχέση εργασίας ιδιωτικού 
δικαίου ορισμένου χρόνου. 

Αρθρο 4 

Αρμοδιότητες Διοικούσας Επιτροπής 

Η Δ.Ε. του Ιδρύματος έχει τις ακόλουθες αρμοδιό¬ 
τητες: 

α) Αποφασίζει για κάθε θέμα που αφορά στην ορ¬ 
γάνωση, διοίκηση και λειτουργία του Ιδρύματος, στη 
διαχείριση και στη διάθεση των πόρων αυτού. 

β) Επεξεργάζεται και καταρτίζει τον Εσωτερικό Κανο¬ 
νισμό λειτουργίας του Ιδρύματος και υποβάλλει αυτόν 
προς έγκρισιν στο Μητροπολιτικό Συμβούλιο. 

γ) Συνεργάζεται για όλα τα σχετικά ζητήματα με τα 
άλλα εκκλησιαστικά νομικά πρόσωπα (Ενορίες, Μονές, 
φιλανθρωπικά και κοινωφελή Ιδρύματα κ.λπ.) ή διάφορους 
πολιτιστικούς, επιστημονικούς, φιλανθρωπικούς Συλλό¬ 
γους, Σωματεία, Ενώσεις, καθώς επίσης και με την Το- 
πική Αυτοδιοίκηση και γενικά με τις αρμόδιες Αρχές και 
φορείς για την εκπλήρωση των σκοπών του Ιδρύματος. 

δ) Μεριμνά για την εξασφάλιση οικονομικών πόρων 
για την εύρυθμη, ομαλή και αποτελεσματική λειτουργία 
του Ιδρύματος. 

ε) Καταρτίζει κατάλογο των στελεχών των κατασκη¬ 
νώσεων και διορίζει αυτούς για κάθε κατασκηνωτική 
περίοδο. 

στ) Καθορίζει τις κατασκηνωτικές περιόδους κατά τους 
θερινούς μήνες κάθε έτους, οι οποίες είναι διαφορετικές 
αναλόγως του φύλου και της ηλικίας των κατασκηνωτών, 
τον αριθμό των κατασκηνωτών και των στελεχών κάθε 
περιόδου, καθώς και το χρηματικό ποσό συμμετοχής σε 
αυτήν, το οποίο προκαταβάλλεται από τους γονείς ή 
από αυτούς που έχουν την επιμέλεια των κατασκηνωτών. 

ζ) Αποφασίζει επί των αιτήσεων συμμετοχής σε δρά¬ 
σεις του Ιδρύματος, τις οποίες υποβάλλουν οι ενδιαφε¬ 
ρόμενοι, και σε περίπτωση που είναι ανήλικοι οι γονείς 
τους ή οι έχοντες την επιμέλεια τους. 

η) Αποφασίζει για την αποβολή, κατόπιν εύλογης σο¬ 
βαρής αιτίας, κατασκηνωτή ή στελέχους των Κατα¬ 
σκηνώσεων. 

θ) Αποφασίζει για την φιλοξενία συναντήσεων, σε¬ 
μιναρίων, συνεδρίων και λοιπών ποιμαντικών εκδηλώ¬ 
σεων της Ιεράς Μητροπόλεως Βέροιας, Ναούσης και 
Κομπανίας στις εγκαταστάσεις του Ιδρύματος καθώς 
και στην παραχώρηση αυτών, υπό όρους, για χρήση 
από άλλους φορείς. 

ι) Καταρτίζει στο τέλος των κατασκηνωτικών περιό¬ 
δων κάθε έτους τον Απολογισμό γί αυτές και στο τέλος 
κάθε ημερολογιακού έτους τον ετήσιο Προϋπολογισμό 
και Απολογισμό του ιδρύματος, τους οποίους και υπο¬ 
βάλλει για έγκριση στο Μητροπολιτκό Συμβούλιο. 

ια) Αποφασίζει για κάθε θέμα, το οποίο δεν προβλέ- 
πεται στον παρόντα Κανονισμό. 

Άρθρο 5 

Στελέχωση του Ιδρύματος 

1. Προσόντα και διορισμός προσωπικού και στελεχών. 
Το προσωπικό και τα στελέχη των Υπηρεσιών του 

Ιδρύματος διορίζονται, παύονται, εποπτεύονται και λο¬ 
γοδοτούν στη Δ.Ε. η οποία τα επιλέγει με κριτήριο και 
γνώμονα την πίστη, την αφοσίωση και τον σεβασμό 
στη Ορθόδοξη Εκκλησία, τις ειδικές και δοκιμασμένες 
ικανότητες και γνώσεις, την έξωθεν καλή μαρτυρία, 
την ηθική ακεραιότητα, την αγάπη και το ενδιαφέρον 
για τον συνάνθρωπο και ιδιαιτέρως τη συμμετοχή και 
προσφορά στο νεανικό έργο της Ιεράς Μητροπόλεως 
Βέροιας, Ναούσης και Κομπανίας 

2. Στελέχη των Κατασκηνώσεων και προσωπικό: 

α) Υπεύθυνος Κληρικός. Τη γενική ευθύνη της εύρυθμης 
και αποτελεσματικής λειτουργίας κάθε κατασκηνωτικής 
περιόδου, σύμφωνα με τους σκοπούς του, έχει υπεύθυ¬ 
νος Κληρικός που διορίζεται από την Δ.Ε. και ο οποίος 
με διακριτικότητα συντονίζει, καθοδηγεί, ενισχύει, επι¬ 
βλέπει και ελέγχει το προσωπικό και τα στελέχη όσον 
αφορά πνευματικά θέματα, χωρίς να αναμειγνύεται σε 
άλλα θέματα οργάνωσης, διοίκησης ή λειτουργίας. Τον 
υπεύθυνο Κληρικό βοηθούν στο έργο του ο Αρχηγός και 
οι Υπαρχηγοί των κατασκηνωτικών περιόδων. 

β) Αρχηγός. Θα πρέπει να είναι απόφοιτος Ανώτατης ή 
Ανώτερης σχολής με ευδόκιμη κατασκηνωτική εμπειρία. 
Συντονίζει και αποφασίζει για όλα τα θέματα οργά¬ 
νωσης διοίκησης και λειτουργίας της κατασκηνωτικής 
περιόδου και συνεργάζεται με τον Υπεύθυνο Κληρικό, 
χωρίς όμως να επεμβαίνει σε πνευματικά θέματα 
γ) Υπαρχηγοί. Προβλέπεται ένας Υπαρχηγός για κάθε 
πενήντα κατασκηνωτές, ο οποίος θα πρέπει να είναι 
τουλάχιστον απόφοιτος Λυκείου. Ο Υπαρχηγός συνερ¬ 
γάζεται με τον Αρχηγό και εκτελεί τα καθήκοντα που 
του αναθέτει. 

δ) Οικονόμος. Ο Οικονόμος πρέπει να είναι απόφοι¬ 
τος Ανώτατης ή Ανώτερης Σχολής με εμπειρία στη 
διαχείριση κατασκηνώσεων. Συνεργάζεται με τον Αρ¬ 
χηγό και άλλα στελέχη και φροντίζει για την προμήθεια 
τροφίμων, ποτών και άλλων αγαθών και γενικά για την 
ορθολογική διαχείριση των πόρων που διατίθενται σε 
κάθε κατασκηνωτική περίοδο ώστε να μη δημιουργη- 
θούν ελλείψεις. Τηρεί τα σχετικά παραστατικά και βιβλία 
και λογοδοτεί στη Δ.Ε. 

ε) Ομαδάρχες, θα πρέπει να είναι τουλάχιστον από¬ 
φοιτοι Λυκείου με κατασκηνωτική εμπειρία. Για κάθε 
δέκα κατασκηνωτές προβλέπεται ένας ομαδάρχης. Φρο¬ 
ντίζει για τις ανάγκες των παιδιών της ομάδας του, 
συνεργάζεται με τον Αρχηγό και τους Υπαρχηγούς. 

στ) Ιατρός. Σε κάθε κατασκηνωτική περίοδο θα πρέπει 
να υπάρχει ένας ιατρός ή νοσοκόμος για την ιατρική 
φροντίδα των κατασκηνωτών και στελεχών. Ο ιατρός 
συνεργάζεται με τον Αρχηγό και δίδει συμβουλές υγι¬ 
εινής για θέματα των κατασκηνώσεων 
ζ) Προσωπικό Μαγειρείου. Το μαγειρείο στελεχώνεται 
από έμπειρους μάγειρες - μαγείρισσες και βοηθούς οι 
οποίοι συνεργάζονται με τον Υπεύθυνο Κληρικό, τον 
Αρχηγό τον Ιατρό και τον Οικονόμο για την κατάρτιση 
του διατροφολογίου, το οποίο θα πρέπει να τηρεί τις 
καθιερωμένες νηστείες της Ορθόδοξης Παράδοσης, να 
εισαγάγει τους κατασκηνωτές σε μία πιο υγιεινή δια¬ 
τροφική θεώρηση, να είναι ισορροπημένο και μέσα στα 
πλαίσια του προϋπολογισμού. 


3. Φύλο προσωπικού και στελεχών. 

Με εξαίρεση τον Υπεύθυνο Κληρικό, τον Οικονόμο, 
τον Ιατρό και το προσωπικό των Μαγειριών, όλα τα 
στελέχη θα πρέπει να είναι του ιδίου φύλου με τους 
κατασκηνωτές κάθε κατασκηνωτικής περιόδου. 

4. Αριθμός στελεχών. 

Ο συνολικός αριθμός στελεχών και προσωπικού θα 
πρέπει να αντιστοιχεί τουλάχιστον με ποσοστό 22% επί 
του όλου αριθμού των κατασκηνωτών. 

Αρθρο 6 

Πόροι του Ιδρύματος 

1. Πόροι του Ιδρύματος είναι: 

α) Οι εκάστοτε επιχορηγήσεις της Ιεράς Μητροπό¬ 
λεως Βέροιας, Ναούσης και Κομπανίας, καθώς και οι 
επιχορηγήσεις και υπέρ αυτού εισφορές των Ιερών 
Ναών, Ιερών Μονών και Ιερών Προσκυνημάτων ή άλλων 
εκκλησιαστικών Ιδρυμάτων. 

β) Οι τυχόν εισφορές συμμετοχής στις Κατασκηνώσεις 
ή άλλες δραστηριότητες του Ιδρύματος από τους συμ- 
μετέχοντες και εφόσον είναι ανήλικοι από τους γονείς 
τους ή αυτούς που ασκούν την επιμέλεια τους. 

γ)Έσοδα από την πραγματοποίηση διαφόρων εκδηλώ¬ 
σεων, συνεστιάσεων, εράνων που διενεργούνται νόμιμα. 

δ) Εισφορές σε χρήματα ή σε είδος, φίλων του Ιδρύ¬ 
ματος. 

ε) Κρατικές επιχορηγήσεις, επιχορηγήσεις από προ¬ 
γράμματα της Ευρωπαϊκής'Ενωσης, επιχορηγήσεις των 
Οργανισμών Τοπικής Αυτοδιοίκησης και άλλων νομικών 
προσώπων δημοσίου ή ιδιωτικού δικαίου, επιχορηγήσεις 
και δωρεές φυσικών προσώπων και κάθε άλλη νόμιμη 
επιχορήγηση. 

στ) Κάθε άλλη πρόσοδος, σύμφωνη με το Ορθόδοξο 
Χριστιανικό πνεύμα, που προέρχεται από κάθε είδους 
δραστηριότητες του Ιδρύματος και κάθε νόμιμη πηγή 
που δεν κατονομάζονται ρητά στον παρόντα Κανονισμό. 

2. Οι ανωτέρω πόροι διατίθενται κατόπιν αποφάσεως 
της Δ.Ε. με σκοπό: 

α) Τη φιλοξενία, διαμονή, διατροφή, εξυπηρέτηση, 
φύλαξη, προστασία, διαπαιδαγώγηση, καλλιέργεια, δη¬ 
μιουργική απασχόληση, ποιοτική ψυχαγωγία, αναψυχή 
και γενικά φροντίδα των κατασκηνωτών. 

β) Τη διοργάνωση διαφόρων εκδηλώσεων του Ιδρύμα¬ 
τος, αλλά και τη διοργάνωση συναντήσεων, σεμιναρίων, 
ημερίδων, συνεδρίων και άλλων ποιμαντικών εκδηλώ¬ 
σεων της Ιεράς Μητροπόλεως. 

γ) Την κάλυψη των δαπανών συντήρησης, επισκευής, 
βελτίωσης κ.λπ. των εγκαταστάσεων των κατασκηνώσεων. 

δ) Την κάλυψη των ποικίλων παγίων, εκτάκτων και λοι¬ 
πών δαπανών διοίκησης και λειτουργίας του Ιδρύματος. 

ε) Την προμήθεια, διαφύλαξη και συντήρηση του απα¬ 
ραίτητου κατασκηνωτικού εξοπλισμού και αναλώσιμων 
για την κάλυψη των σχετικών αναγκών. 

στ) Την πληρωμή της αποζημίωσης του έκτακτου προ¬ 
σωπικού των κατασκηνώσεων. 

ζ) Την κάλυψη κάθε άλλης δαπάνης του Ιδρύματος 
που ανακύπτει και αποσκοπεί στην επίτευξη των σκο¬ 
πών αυτού. 

Αρθρο 7 

Οικονομική διαχείριση 

Η οικονομική διαχείριση του Ιδρύματος είναι αυτοτε¬ 
λής. Ασκείται από την οικονομική Υπηρεσία της Ιεράς 

Μητροπόλεως Βέροιας, Ναούσης και Κομπανίας και 
ελέγχεται από τα αρμόδια προς τούτα όργανα αυτής. 
Τηρούνται όλα τα νόμιμα βιβλία και δικαιολογητικά. 

Άρθρο 8 

Τηρούμενα βιβλία 

ΤοΊδρυμα τηρεί τα παρακάτω διαχειριστικά βιβλία, σύμ¬ 
φωνα με το σύστημα τηρήσεως λογιστικών βιβλίων των 
Εκκλησιαστικών Νομικών Προσώπων, θεωρημένων από 
την Ιερά Μητρόπολη: 

α) Βιβλίο Πρακτικών των συνεδριάσεων της Δ.Ε. 

β) Βιβλίο Πρωτοκόλλου εισερχόμενων και εξερχόμενων 
εγράφων. 

γ) Βιβλίο Ταμείου, διπλότυπα Γραμμάτια Εισπράξεων και 
διπλότυπα Εντάλματα Πληρωμών, εκτελεστέα εφ’ όσον 
φέρουν την Υπογραφή του Προέδρου του Ιδρύματος και 
του Τ αμείου της Ιερός Μητροπόλεως. 

δ) Φάκελος διαφυλάξεως διαχειριστικών στοιχείων. 

ε) Βιβλίο Υλικού, στο οποίο καταγράφονται τα κινητά 
περιουσιακά στοιχεία που έχουν διατεθεί σε χρήση του 
Ιδρύματος. 

στ) Βιβλίο Κτηματολογίου, στο οποίο καταγράφονται 
τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος. 

ζ) Βιβλίο εγγραφής των κατασκηνωτών και στελεχών. 

η) Βιβλίο συμβάντων. 

Άρθρο 9 

Σφραγίδα 

ΤοΊδρυμα έχει δική του σφραγίδα που φέρει δύο επάλ¬ 
ληλους κύκλους και εικονίζει στο κέντρο παράσταση 
με το πρόσωπο του Ιησού Χριστού ευλογούντος, στον 
εξωτερικό κύκλο αναγράφονται οι λέξεις «ΙΕΡΑ ΜΗΤΡΟ- 
ΠΟΛΙΣ ΒΕΡΟΙΑΣ, ΝΑΟΥΣΗΣ ΚΑΙ ΚΑΜΠΑΝΙΑΣ» και στον 
εσωτερικό κύκλο «ΕΚΚΛΗΣΙΑΣΤΙΚΕΣ ΚΑΤΑΣΚΗΝΩΣΕΙΣ». 

Αρθρο 10 

Κατάργηση του Ιδρύματος 

1. Το παρόν εκκλησιαστικό'Ιδρυμα καταργείται με από¬ 
φαση της Ιερός Συνόδου της Εκκλησίας της Ελλάδος, 
κατόπιν αιτιολογημένης αποφάσεως της Δ.Ε. για τη 
λήψη της οποίας είναι απαραίτητη η θετική ψήφος του 
Μητροπολίτη, ως Προέδρου, εφ’ όσον δεν εκπληρώνει 
τις εκκλησιολογικές αυτού προϋποθέσεις και την απο¬ 
στολή του, όταν παρεκκλίνει του σκοπού του ή καταστεί 
αδύνατη η λειτουργία του. 

2. Σε περίπτωση κατάργησης του Ιδρύματος πάντα τα 
κινητά και ακίνητα περιουσιακά στοιχεία αυτού ανήκουν 
αυτοδικαίως στην Ιερά Μητρόπολη Βέροιας, Ναούσης 
και Κομπανίας. 

Αρθρο 11 

Έναρξη ισχύος Κανονισμού και τροποποίηση αυτού 

1. Ο παρών Κανονισμός ισχύει από τη δημοσίευση του 
στην Εφημερίδα της Κυβερνήσεως, και δημοσιεύεται 
επίσης στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ». 

2. Ο παρών Κανονισμός τροποποιείται από την Ιερά 
Σύνοδο της Εκκλησίας της Ελλάδος κατόπιν αιτιολο¬ 
γημένης απόφασης της Δ.Ε., για τη λήψη της οποίας 
είναι απαραίτητη η θετική ψήφος του Μητροπολίτη, ως 
Προέδρου. Δημοσιεύεται δε ως και ο παρών Κανονισμός. 


Αρθρο 12 
Κάλυψη δαπανών 

Από τη δημοσίευση του παρόντος Κανονισμού δεν 
προκαλείται δαπάνη εις βάρος του προϋπολογισμού 
του Νομικού προσώπου της Ιερός Μητροπόλεως Βέροι¬ 
ας, Ναούσης και Κομπανίας. Οποιαδήποτε μελλοντική 
δαπάνη θα προβλεφθεί από τις αντίστοιχες διοικητικές 
πράξεις και θα εγγράφει στον οικείο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 2 Απριλίου 2013 
Ο Πρόεδρος 

I Ο Αθηνών ΙΕΡΩΝΥΜΟΣ 

-♦- 

Αριθμ 837 (2) 

Τροποποίηση και συμπλήρωση του κανονισμού λειτουρ¬ 
γίας του Εκκλησιαστικού Ιδρύματος υπό την επω¬ 
νυμίαν: «Βρεφονηπιακός Σταθμός Ιερού Ναού Με- 
ταμορφώσεως του Σωτήρος Βριλησσίων της Ιερός 
Αρχιεπισκοπής Αθηνών». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας Διατάξεις των άρθρων 29 παραγρ. 2, 59 παραγρ. 
2 και 67 του Νόμου 590/1977: «Περί Καταστατικού Χάρ¬ 
του της Εκκλησίας της Ελλάδος» (Α' 146), 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον Αυτής πλήρωμα, αι οποίαι απορρέουν 
από τας Ευαγγελικός Επιταγάς, τους Ιερούς Κανόνας 
και τους Νόμους του Κράτους, 

3. Τας υφισταμένας κοινωνικός και πνευματικός ανά- 
γκας της Ιερός Αρχιεπισκοπής Αθηνών, 

4. Την υπ’ αριθμ. 1/25.1.2013 απόφασιν του Δ.Σ. του 
Εκκλησιαστικού Ιδρύματος υπό την επωνυμίαν «Βρε¬ 
φονηπιακός Σταθμός Ιερού Ναού Μεταμορφώσεως Σω¬ 
τήρος Βριλησσίων» της Ιερός Αρχιεπισκοπής Αθηνών, 
περί τροποποιήσεως του Κανονισμού λειτουργίας αυτού 
(Φ.Ε.Κ. 501/2011, τχ. Β'), και την υπ’ αριθμ. Α3/14.2.2013 
εγκριτικήν της ως άνω Πράξιν του Μητροπολιτικού Συμ¬ 
βουλίου της Ιερός Αρχιεπισκοπής Αθηνών, 

5. Την υπ’ αριθμ. 522/22.2.2013 Απόφασιν και την 
υπ’ αριθμ. 523/22.2.2013 Πρότασιν του Μακαριωτάτου 
Αρχιεπισκόπου Αθηνών και πόσης Ελλάδος Ιερωνύμου, 

6. Την από 5.3.2013 Γ νωμοδότησιν του Νομικού Γ ραφεί¬ 
ου της Νομικής Υπηρεσίας της Εκκλησίας της Ελλάδος, 
αποφασίζει: 

Την τροποποίησιν και κωδικοποίησιν του Κανονισμού 
του Εκκλησιαστικού Ιδρύματος υπό την επωνυμίαν Βρε¬ 
φονηπιακός Σταθμός Ιερού Ναού Μεταμορφώσεως Σω¬ 
τήρος Βριλησσίων της Ιερός Αρχιεπισκοπής Αθηνών 
(Φ.Ε.Κ. 901/2011, τχ. Β'), έχοντος ως ακολούθως: 

«ΚΑΝΟΝΙΣΜΟΣ Περί Συστάσεως και Λειτουργίας 
Εκκλησιαστικού Ιδρύματος υπό την επωνυμίαν: 

«ΒΡΕΦΟΝΗΠΙΑΚΟΣ ΣΤΑΘΜΟΣ - ΝΗΠΙΑΓΩΓΕΙΟ ΙΕΡΟΥ 
ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ ΤΗΣ 
ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ» 

Αρθρο 1 
Σύσταση 

Στην Ιερά Αρχιεπισκοπή Αθηνών και στην ενορία του Ιε¬ 
ρού Ναού Μεταμορφώσεως Σωτήρος Βριλησσίων συστή- 

νεται Εκκλησιαστικό ίδρυμα, κατ’ εφαρμογή των διατά¬ 
ξεων των άρθρων 29 παρ. 2, 59 παρ. 2 του Καταστατικού 
Χάρτη της Εκκλησίας της Ελλάδος (Ν. 590/1977), υπό την 
επωνυμίαν «ΒΡΕΦΟΝΗΠΙΑΚΟΣ ΣΤΑΘΜΟΣ- ΝΗΠΙΑΓΩΓΕΙΟ 
ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙ- 
ΩΝ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ», το οποίο θα 
αποτελεί αυτοτελή Υπηρεσία του Νομικού Προσώπου 
του Ιερού Ναού Μεταμορφώσεως Σωτήρος Βριλησσίων 
ιδίας διαχείρισης και μη κερδοσκοπικού χαρακτήρα, θα 
διέπεται δε από τις διατάξεις του παρόντος Κανονισμού. 

Αρθρο 2 

Σκοπός του Ιδρύματος 

1. Σκοπός τους ιδρύματος είναι η εξυπηρέτηση, φύλα¬ 
ξη, προστασία, ιατροφαρμακευτική περίθαλψη, διαπαι¬ 
δαγώγηση, δημιουργική απασχόληση, ψυχαγωγία και εν 
γένει φροντίδα βρεφών και νηπίων (από 6 μηνών μέχρι 
5 ετών) εργαζομένων συζύγων που, κατά προτίμηση, 
κατοικούν ή διαμένουν στην περιφέρεια της ενορίας 
Μεταμορφώσεως Σωτήρος Βριλησσίων και σε περιφέ¬ 
ρειες άλλων ενοριών, κατόπιν εξασφάλισης άδειας για 
τη λειτουργία του ως άνω Βρεφονηπιακού Σταθμού, 
σύμφωνα με τους όρους και τις διατάξεις της κείμενης 
νομοθεσίας (ιδίως αρθρ. 12 παρ. γ' Ν. 2082/1992). 

2. Επίσης σκοπός του Εκκλησιαστικού Ιδρύματος είναι 
και η ίδρυση και λειτουργία Εκπαιδευτηρίου Πρωτοβάθ¬ 
μιας Εκπαίδευσης (Νηπιαγωγείου) στην περιοχή των 
Άνω Βριλησσίων προς εξυπηρέτηση των εκπαιδευτικών 
αναγκών των παιδιών, που συμπληρώνουν το 4ο και το 
5ο έτος της ηλικίας τους, εργαζομένων συζύγων που, 
κατά προτίμηση, κατοικούν ή διαμένουν στην περιφέ¬ 
ρεια της ενορίας Μεταμορφώσεως Σωτήρος Βριλησσίων 
και σε περιφέρειες άλλων ενοριών, κατόπιν εξασφάλι¬ 
σης άδειας για τη λειτουργία του ως άνω Νηπιαγωγείου, 
σύμφωνα με τους όρους και τις διατάξεις της κείμενης 
και εκάστοτε ισχύουσας νομοθεσίας. 

3. Σκοπός επίσης του Ιδρύματος είναι η οργάνωση 
διαλέξεων, εορτών και άλλων παρεμφερών εκδηλώσεων 
για την προστασία της μητέρας και του παιδιού γενικώς. 

Αρθρο 3 

Οργάνωση - Διοίκηση 

1. Το ίδρυμα τελεί υπό την πνευματική και διοικητική 
εποπτεία της Ιεράς Αρχιεπισκοπής Αθηνών και διοικεί- 
ται από πενταμελές Διοικητικό Συμβούλιο (Δ.Σ.) που 
απαρτίζεται από: 

α) Τον Μακαριώτατο Αρχιεπίσκοπο Αθηνών και Πάσης 
Ελλάδος, ως Πρόεδρο, όπως ορίζεται από τον άρθρο 
59 παρ. 2 του Καταστατικού Χάρτη της Εκκλησίας της 
Ελλάδος αναπληρούμενου σε περίπτωση κωλύματος 
ή απουσίας από τον εκάστοτε Πρόεδρο του Εκκλησι¬ 
αστικού Συμβουλίου του Ιερού Ναού Μεταμορφώσεως 
Σωτήρος Βριλησσίων και 

β) τα υπόλοιπα 4 μέλη του εκάστοτε Εκκλησιαστικού Συμ¬ 
βουλίου. Η θητεία των μελών του Δ.Σ. είναι τριετής, δύναται 
να ανανεωθεί και το αξίωμα τους είναι τιμητικό και άμισθο. 

2. Το Δ.Σ. κατά την πρώτη συνεδρίαση του επιλέγει 
μεταξύ των μελών του τον Γραμματέα και τον Ταμία. 

3. Το Δ.Σ. συνέρχεται τακτικά κάθε μήνα και εκτάκτως 
όταν κριθεί αυτό αναγκαίο από τον Πρόεδρο ή ζητηθεί 
εγγράφως από τρία (3) τουλάχιστον μέλη του Δ.Σ. 

4. Στις συνεδριάσεις του Δ.Σ. τηρούνται πρακτικά, στα 
οποία καταχωρίζονται όλες οι αποφάσεις, καθώς και η 


γνώμη των μειοψηφησάντων μελών. Τα πρακτικά ανα¬ 
γιγνώσκονται κατά την επομένη Συνεδρία του Δ.Σ. και 
υπογράφονται απ’ όλα τα μέλη. 

Αρθρο 4 

Καθήκοντα Διοικητικού Συμβουλίου 

1. Το Δ.Σ. διοικεί το Ίδρυμα και φροντίζει για την εκ¬ 
πλήρωση των σκοπών του, διαχειρίζεται τις υποθέσεις 
αυτού, εγκρίνει τον ετήσιο προϋπολογισμό και απολο¬ 
γισμό εσόδων και εξόδων, τους οποίους υποβάλλει για 
έγκριση στο Μητροπολιτικό Συμβούλιο και αποφασίζει 
για κάθε δαπάνη του Βρεφονηπιακού Σταθμού και του 
Νηπιαγωγείου. 

2. Προσλαμβάνει με σύμβαση Ιδιωτικού Δικαίου και 
απολύει το προσωπικό του Βρεφονηπιακού Σταθμού 
και του Νηπιαγωγείου, αποφασίζει δε την καταβολή 
εφάπαξ αμοιβής για την παροχή υπηρεσιών στοΊδρυμα. 

3. Προσλαμβάνει Συμβούλους επί παιδαγωγικών, ια¬ 
τρικών, νομικών, οικονομικών και άλλων θεμάτων και 
αποφασίζει για κάθε θέμα που δεν προβλέπεται από 
τον παρόντα κανονισμό, πάντοτε δε με την έγκριση των 
Πράξεων του από το Μητροπολιτικό Συμβούλιο. 

4. Μεριμνά για την εξεύρεση οικονομικών πόρων και 
την επαύξηση αυτών, καθώς και για την εύρυθμη, ομα¬ 
λή, απρόσκοπτη και αποτελεσματική λειτουργία του 
Ιδρύματος. 

5. Συντάσσει τον Εσωτερικό Κανονισμό λειτουργίας 
του Βρεφονηπιακού Σταθμού και του Νηπιαγωγείου, που 
εγκρίνεται από το Μητροπολιτικό Συμβούλιο. 

Αρθρο 5 

Καθήκοντα του Προέδρου 

1. Ο Πρόεδρος του Δ.Σ. εκπροσωπεί τοΊδρυμα ενώπι¬ 
ον κάθε Δικαστικής, Εκκλησιαστικής ή άλλης Αρχής και 
σε όλες τις σχέσεις του με άλλα ιδρύματα, οργανισμούς, 
νομικά και φυσικά πρόσωπα. Δύναται δε να εκχωρεί το 
δικαίωμα αυτό κατά περίπτωση σε άλλο μέλος του Δ.Σ., 
κατόπιν αποφάσεως του Δ.Σ., γεγονός που αυτοδικαίως 
θα συμβαίνει και στις περιπτώσεις που αναπληρώνεται 
στα καθήκοντα του από τον νόμιμο αναπληρωτή του. 

2. Προσκαλεί το Δ.Σ. σε τακτικές και έκτακτες συ¬ 
νεδριάσεις. 

3. Λαμβάνει γνώση της αλληλογραφίας και υπογράφει 
τη σχετική αλληλογραφία. 

4. Μεριμνά για την εφαρμογή των διατάξεων του 
παρόντος κανονισμού και των αποφάσεων του Δ.Σ. 

Αρθρο 6 

Καθήκοντα του Γραμματέα 

1. Ο Γραμματέας του Δ.Σ. τηρεί το βιβλίο Πρωτο¬ 
κόλλου εισερχομένων και εξερχόμενων εγγράφων του 
Ιδρύματος. 

2. Συντάσσει τα πρακτικά των συνεδριάσεων του Δ.Σ. 
και φυλάσσει το βιβλίο των πρακτικών. 

3. Τηρεί το βιβλίο Μητρώου των Νηπίων του Βρε¬ 
φονηπιακού Σταθμού, φυλάσσει τη σφραγίδα και το 
αρχείο αυτού. 

4. Τηρεί το βιβλίο Μητρώου των Νηπίων του Νηπια¬ 
γωγείου, φυλάσσει τη σφραγίδα και το αρχείο αυτού 
και αποστέλλει αντίγραφο του Βιβλίου Μητρώου στον 
οικείο Διευθυντή εκπαίδευσης ή Προϊστάμενου Γ ραφεί¬ 
ου Πρωτοβάθμιας Εκπαίδευσης. 

5. Συντάσσει τις Βεβαιώσεις φοίτησης (αναμνηστικά) 
και τις Βεβαιώσεις εγγραφής στο Νηπιαγωγείο. 

Αρθρο 7 

Καθήκοντα του Ταμία 

1. Ο Ταμίας εισπράττει τα έσοδα του Ιδρύματος και 
εκδίδει Γραμμάτιο εισπράξεως υπογραφόμενο από τον 
Πρόεδρο και τον Ταμία. 

2. Για κάθε εισφορά σε είδος εκδίδει απόδειξη πα¬ 
ραλαβής και καταχωρεί αυτήν στα οικεία βιβλία του 
Ιδρύματος. 

3. Ενεργεί τις πληρωμές, αφού εκδοθεί το χρηματικό 
Ένταλμα πληρωμής, το οποίο υπογράφεται από τον 
Πρόεδρο και τον Ταμία. 

4. Τηρεί το βιβλίο του Ταμείου, στο οποίο καταχωρί¬ 
ζονται τα έσοδα και τα έξοδα τα οποία πραγματοποι¬ 
ούνται κατά την χρονική διάρκεια έκαστης οικονομικής 
χρήσεως. 

5. Τηρεί τα διαχειριστικά βιβλία του Βρεφονηπιακού 
Σταθμού και του Νηπιαγωγείου, τα οποία φυλάσσει κα¬ 
θώς και τα παραστατικά στοιχεία των εισπράξεων και 
των πληρωμών. 

6. Συντάσσει τον προϋπολογισμό και τον απολογισμό, 
τους οποίους υποβάλλει εγκαίρως προς ψήφιση στο Δ.Σ. 
και στη συνέχεια στο οικείο Μητροπολιτικό Συμβούλιο 
για έγκριση. 

7. Τα διπλότυπα Γραμματίων Εισπράξεων και Πλη¬ 
ρωμών φέρουν τη θεώρηση της Ιεράς Αρχιεπισκοπής 
Αθηνών. 

Αρθρο 8 

Προσωπικό του Βρεφονηπιακού 
Σταθμού και του Νηπιαγωγείου 

1. Το προσωπικό του Βρεφονηπιακού Σταθμού και του 
Νηπιαγωγείου διακρίνεται σε έμμισθο και εθελοντικό 
(μη αμειβόμενο). Με απόφαση του Δ.Σ. καθορίζεται και 
προσλαμβάνεται το απαραίτητο προσωπικό, σύμφωνα 
με τις κείμενες διατάξεις, ώστε να καλύπτονται πλήρως 
οι ανάγκες λειτουργίας του Βρεφονηπιακού σταθμού και 
του Νηπιαγωγείου, σύμφωνα με τις κείμενες διατάξεις. 

2. Για την εύρυθμη, ομαλή και αποτελεσματική λει¬ 
τουργία του Βρεφονηπιακού Σταθμού και του Νηπι¬ 
αγωγείου προσλαμβάνεται Διευθυντής ή Διευθύντρια 
που να διαθέτει τ’ απαραίτητα τυπικά και ουσιαστικά 
προσόντα και η οποία έχει την ευθύνη λειτουργίας του 
Βρεφονηπιακού Σταθμού και του Νηπιαγωγείου, μεριμνά 
για την υγιεινή κατάσταση των παιδιών, για την διαπαι¬ 
δαγώγηση τους, την ψυχαγωγία τους, την καλή διατρο¬ 
φή. Μεριμνά για την καθαριότητα του Βρεφονηπιακού 
Σταθμού και του Νηπιαγωγείου, παρέχει συμβουλευτική 
ενημέρωση και υποστήριξη στους γονείς των παιδιών, 
ενημερώνεται και συνεργάζεται με τους εκπαιδευτικούς 
που διδάσκουν στα τμήματα του Νηπιαγωγείου. Την 
Διευθύντρια όταν απουσιάζει ή κωλύεται αναπληρώνει 
μια από τις νηπιαγωγούς ή βρεφοκόμους που ορίζεται 
από τοΊδρυμα ή το Δ.Σ. Ειδικά όσον αφορά το Διευθυντή 
ή τη Διευθύντρια του Νηπιαγωγείου, πρέπει στο πρό¬ 
σωπό του να συντρέχουν οι υπό του Νόμου οριζόμενες 
προϋποθέσεις και προσόντα. 

3. Η Διεύθυνση του Βρεφονηπιακού Σταθμού και του 
Νηπιαγωγείου τηρεί το βιβλίο συμβάντων, τις ατομικές 
κάρτες υγείας των παιδιών, το βιβλίο παρουσίας αυτών, 
το βιβλίο παρουσίας του προσωπικού του σταθμού και 
του Νηπιαγωγείου και τα Μητρώα παιδιών του Βρεφο¬ 
νηπιακού Σταθμού και του Νηπιαγωγείου. 


4. Προσλαμβάνονται για τις ανάγκες του Βρεφονηπι¬ 
ακού Σταθμού ένας παιδίατρος, μια δασκάλα μουσικής 
και μια γυμνάστρια. 

5. Οι αποδοχές του προσωπικού του Ιδρύματος κα¬ 
θορίζονται ελεύθερα με συμφωνία μεταξύ εργαζομένων 
και εργοδότη, δεν μπορούν όμως να είναι κατώτερες 
του ελάχιστου ημερομισθίου που προβλέπεται από τις 
ισχύουσες κάθε φορά συλλογικές συμβάσεις του Υπουρ¬ 
γείου Εργασίας ή από την κείμενη νομοθεσία. 

6. Λαμβανομένου υπόψη του εκκλησιαστικού χαρακτή¬ 
ρα του Ιδρύματος, δίδεται ιδιαίτερη σημασία σε θέματα 
συμπεριφοράς του προσωπικού, η οποία πρέπει να είναι 
κόσμια, ευπρεπής και με ιδιαίτερα περισσεύματα αγά¬ 
πης, επιείκειας και υπομονής. 

Αρθρο 9 

Λειτουργία του Βρεφονηπιακού Σταθμού 

1. Η λειτουργία του Σταθμού και του Νηπιαγωγείου 
αρχίζει την 1η Σεπτεμβρίου και λήγει την 31η Ιουλίου, του 
επόμενου ημερολογιακού έτους, επί 5 ημέρες, δηλαδή 
από Δευτέρα ως Παρασκευή. 

2. Σταθμός δεν λειτουργεί από την 24η Δεκεμβρίου 
μέχρι και την 6η Ιανουάριου καθώς και από τη Μ. Πέμπτη 
μέχρι και την Τρίτη του Πάσχα. 

3. Ο Σταθμός διακόπτει επίσης την λειτουργία του 
κατά τις επίσημες αργίες των Δημοσίων Υπηρεσιών. 

4. Η λειτουργία του Σταθμού αρχίζει από τις 8:00 π.μ. 
και λήγει στις 16.00 μ.μ. ώρα. 

Αρθρο 9Α 

Σκοπός και Λειτουργία του Νηπιαγωγείου 

1. Σκοπός του Νηπιαγωγείου είναι να βοηθήσει τα νή¬ 
πια να αναπτυχθούν σωματικά, συναισθηματικά, νοητικά 
και κοινωνικά μέσα στα πλαίσια που ορίζει ο ευρύτερος 
σκοπός της πρωτοβάθμιας και δευτεροβάθμιας εκπαί¬ 
δευσης. Ειδικότερα το Νηπιαγωγείο βοηθεί τα νήπια: 

α) να καλλιεργούν τις αισθήσεις τους και να οργανώ¬ 
νουν τις πράξεις τους, κινητικές και νοητικές. 

β) να εμπλουτίζουν και να οργανώνουν τις εμπειρίες 
τους από το φυσικό και κοινωνικό περιβάλλον και να 
αποκτούν την ικανότητα να διακρίνουν τις σχέσεις και 
αλληλεπιδράσεις που υπάρχουν μέσα σε αυτό, 
γ) να αναπτύσσουν την ικανότητα κατανόησης και 
έκφρασης με σύμβολα γενικά και ιδιαίτερα στους τομείς 
της γλώσσας, των μαθηματικών και της αισθητικής, 
δ) να προχωρούν στη δημιουργία διαπροσωπικών σχέ¬ 
σεων, που θα τα βοηθούν στη βαθμιαία και αρμονική 
ένταξη τους στην κοινωνική ζωή και 
ε) να αναπτύσσουν πρωτοβουλίες ελεύθερα και αβία- 
στα και, μέσα στο πλαίσιο του οργανωμένου περιβάλ¬ 
λοντος, να εθίζονται στην αμφίδρομη σχέση ατόμου 
και ομάδας. 

2. Το σχολικό έτος του Νηπιαγωγείου αρχίζει την 1η 
Σεπτεμβρίου και λήγει στις 31 Αυγούστου του επόμενου 
έτους. 

3. Το διδακτικό έτος αρχίζει την 1η Σεπτεμβρίου και 
λήγει στις 21 Ιουνίου του επόμενου έτους. Οι εκπαι¬ 
δευτικού χαρακτήρα δραστηριότητες αρχίζουν στις 11 
Σεπτεμβρίου και λήγουν στις 15 Ιουνίου του επόμενου 
έτους, ημέρα κατά την οποία χορηγούνται τα αναμνη¬ 
στικά στα νήπια. Οταν η 15η Ιουνίου είναι Σάββατο ή 
Κυριακή, οι εκπαιδευτικές δραστηριότητες λήγουν την 
προηγούμενη Παρασκευή. 

4. Το διδακτικό έτος χωρίζεται σε περιόδους (τρίμηνα): 
α. περίοδος (τρίμηνο): από 11 Σεπτεμβρίου μέχρι 10 

Δεκεμβρίου. 

β. περίοδος (τρίμηνο): από 11 Δεκεμβρίου μέχρι 10 
Μαρτίου. 

γ. περίοδος (τρίμηνο): από 11 Μαρτίου μέχρι 15 Ιουνίου. 

5. Το Νηπιαγωγείο δεν λειτουργεί: 
α. Τα Σάββατα και τις Κυριακές. 

β. Την 28η Οκτωβρίου (Εθνική εορτή), 
γ. Τη 17η Νοεμβρίου, ημέρα κατά την οποία γίνονται 
εκδηλώσεις για την επέτειο του Πολυτεχνείου, τον αντι- 
δικτατορικό αγώνα και την Εθνική Αντίσταση σε όλα τα 
νηπιαγωγεία, μέσα στο πρωινό ωράριο εργασίας, στις 
οποίες παίρνει μέρος όλο το διδακτικό προσωπικό/Οταν 
η 17η Νοεμβρίου είναι Σάββατο ή Κυριακή, οι εκδηλώσεις 
γίνονται την προηγούμενη Παρασκευή. 

δ. Από 24 Δεκεμβρίου μέχρι και 7 Ιανουάριου (διακοπές 
Χριστουγέννων). 

ε. Την 30η Ιανουάριου, εορτή των Τριών Ιεραρχών. 
Την ημέρα αυτή το διδακτικό προσωπικό παίρνει μέρος 
στον εκκλησιασμό και στις σχετικές εκδηλώσεις της 
εκπαιδευτικής κοινότητας της περιοχής, 
στ. Την Καθαρή Δευτέρα, 
ζ. Την 25η Μαρτίου (Εθνική εορτή), 
η. Από τη Μ. Δευτέρα μέχρι και την Παρασκευή της 
Διακαινησίμου (διακοπές Πάσχα), 
θ. Την 1η Μαΐου. 

ι. Την ημέρα της εορτής της Αναλήψεως. 
ια. Την εορτή του Αγίου Πνεύματος, 
ιβ. Από 22 Ιουνίου μέχρι και 31 Αυγούστου (θερινές 
διακοπές). 

6. Οι εκδηλώσεις για την επέτειο της εθνικής εορτής 
της 28ης Οκτωβρίου πραγματοποιούνται στις 27 Οκτω¬ 
βρίου, ημέρα κατά την οποία τιμάται και η ελληνική 
σημαία και για την επέτειο της εθνικής εορτής της 25ης 
Μαρτίου στις 24 του ίδιου μήνα. Σε περίπτωση που η 28η 
Οκτωβρίου και η 25η Μαρτίου είναι Κυριακή ή Δευτέρα, 
οι εκδηλώσεις γίνονται την προηγούμενη Παρασκευή. 

7. Εκκλησιασμός νηπίων μπορεί να γίνει ύστερα από 
απόφαση του διδακτικού προσωπικού, εφόσον το επι¬ 
τρέπουν οι τοπικές συνθήκες και εξασφαλίζονται οι 
προϋποθέσεις για ασφαλή μετάβασή τους στο ναό. 

8. Η λειτουργία του Νηπιαγωγείου αρχίζει από τις 
8:00 π.μ. και λήγει στις 16.00 μ.μ. ώρα. 

9. Το διδακτικό ωράριο του Νηπιαγωγείου ορίζεται 
από 8:00 π.μ. έως 12:15 μ.μ. 

10. Το Αναλυτικό Πρόγραμμα του Νηπιαγωγείου είναι 
το ίδιο που εφαρμόζεται στα δημόσια Νηπιαγωγεία. 

11. Για τα θέματα που αφορούν στη φροντίδα και 
την απασχόληση των νηπίων των Νηπιακών τμημάτων 
του Νηπιαγωγείου, πριν την έναρξη και μετά τη λήξη 
του διδακτικού έτους, καθώς και πριν την έναρξη και 
τη λήξη του διδακτικού ωραρίου και κατά τη διάρκεια 
των διακοπών ή αργιών, εφαρμόζονται αναλόγως οι 
διατάξεις του παρόντος και της νομοθεσίας για τους 
Βρεφονηπιακούς σταθμούς. 

Αρθρο 10 
Εγγραφή παιδιών 

1. Δικαίωμα εγγραφής στο Βρεφονηπιακό Σταθμό και 
το Νηπιαγωγείο έχουν κυρίως τα παιδιά της Ενορίας 
του Ιερού Ναού Μεταμορφώσεως Σωτήρος Βριλησσίων 
και εφ’ όσον υπάρχουν κενές θέσεις γίνονται δεκτά και 
παιδιά άλλων ενοριών. 


2. Στο σταθμό εγγράφονται παιδιά από 18 μηνών - 5 
ετών και απαιτούνται τα εξής δικαιολογητικά: 

• Αίτηση των γονέων ή του κηδεμόνα του παιδιού. 

• Ληξιαρχική πράξη γεννήσεως του παιδιού. 

• Ιατρική βεβαίωση για τη σωματική και την πνευμα¬ 
τική υγεία του. 

• Για την εγγραφή των παιδιών αλλοδαπών γονέων 
στο Βρεφονηπιακό Σταθμό απαραίτητη προϋπόθεση 
είναι η άδεια νόμιμης παραμονής στην χώρα μας. 

3. Γ ια την εγγραφή στο Νηπιαγωγείο απαιτούνται τα 
εξής δικαιολογητικά: 

α. Πιστοποιητικό γέννησης Δήμου ή Κοινότητας για την 
εγγραφή του νηπίου στα οικεία μητρώα ή δημοτολόγια, 
στο οποίο αναγράφεται ολογράφως και αριθμητικώς η 
ημερομηνία γέννησης. Γ ια το νήπιο που θα συνεχίσει τη 
φοίτηση του στο ίδιο νηπιαγωγείο και δεύτερη χρονιά 
δεν απαιτείται νέο πιστοποιητικό γέννησης. 

β. Επίδειξη του βιβλιαρίου ή προσκόμιση άλλου στοι¬ 
χείου, στο οποίο φαίνεται άτι έγιναν τα προβλεπόμενα 
εμβόλια και η οδοντολογική εξέταση. 

γ. Υπεύθυνη δήλωση του γονέα ή κηδεμόνα ή άλλο 
στοιχείο κατά την κρίση του/της Διευθυντή/τριας του 
νηπιαγωγείου, από το οποίο φαίνεται η διεύθυνση κα¬ 
τοικίας του νηπίου. 

δ. Δήλωση του γονέα ότι αναλαμβάνει την ευθύνη για 
την ασφαλή προσέλευση και αποχώρηση του νηπίου. 

ε. Γ ια την εγγραφή των παιδιών αλλοδαπών γονέων 
στο Νηπιαγωγείο απαραίτητη προϋπόθεση είναι η άδεια 
νόμιμης παραμονής στην χώρα μας. 

4. Στο νηπιαγωγείο φοιτούν δύο ηλικίες νηπίων. Η πρώ¬ 
τη ηλικία (νήπια) περιλαμβάνει τα νήπια, τα οποία στις 31 
Δεκεμβρίου του έτους εγγραφής συμπληρώνουν ηλικία 
πέντε (5) ετών. Η δεύτερη ηλικία (προνήπια) περιλαμβάνει 
τα νήπια, τα οποία στις 31 Δεκεμβρίου του έτους εγγρα¬ 
φής συμπληρώνουν ηλικία τεσσάρων (4) ετών. 

Αρθρο 11 

Διακοπή φιλοξενίας παιδιών 

Η διακοπή φιλοξενίας παιδιών πραγματοποιείται: 

1. Όταν το ζητήσουν με αίτηση τους οι γονείς και οι 
κηδεμόνες των παιδιών. 

2. Όταν παρουσιασθούν σοβαρά προβλήματα στην 
υγεία ή τη συμπεριφορά των παιδιών και δεν μπορούν 
ν’ αντιμετωπιστούν από το Βρεφονηπιακό Σταθμό. 

3. Όταν κατ’ εξακολούθηση και παρά τις έγγραφες 
ειδοποιήσεις του Δ.Σ. προς τους γονείς, αυτοί δεν 
συμμορφώνονται προς το πρόγραμμα λειτουργίας του 
Σταθμού. 

4. Όταν απουσιάζουν συνεχώς πέραν του ενός (1) 
μηνός αδικαιολόγητα τα παιδιά από τον Σταθμό. 

5. Όταν δεν καταβάλλεται από τους γονείς πέραν 
των τεσσάρων (4) μηνών η οικονομική τους συμμετοχή 
χωρίς να υπάρχει σοβαρός λόγος. 

Αρθρο 12 
Περιουσία - Πόροι 

Πόροι του Ιδρύματος είναι: 

1. Η ετήσια επιχορήγηση του I. Ναού. 

2. Τα έσοδα από την πραγματοποίηση διαφόρων εκ¬ 
δηλώσεων. 

3. Οι δωρεές ή οι κληρονομιές υπέρ του Ιδρύματος. 

4. Η μηνιαία οικονομική συμμετοχή των παιδιών που 
φιλοξενούνται στον Βρεφονηπιακού Σταθμό και φοιτούν 
στο Νηπιαγωγείο. 

5. Οι επιχορηγήσεις από την Περιφερειακή ή την Τοπι¬ 
κή Αυτοδιοίκηση, Οργανισμός και άλλα νομικά πρόσωπα 
Δημοσίου ή Ιδιωτικού Δικαίου. 

6. Οι τόκοι εκ των καταθέσεων του Ιδρύματος. 

7. Όλα τα ανωτέρω έσοδα κατατίθενται σε τραπεζικό 
λογαριασμό στο όνομα του Βρεφονηπιακού Σταθμού 
και του Νηπιαγωγείου. 

8. Ο Πρόεδρος υπογράφει τα σχετικά έγγραφα για 
ανάληψη χρημάτων, τις εκδιδόμενες τραπεζικές επι¬ 
ταγές κ.τ.λ. 

Άρθρο 13 
Τηρούμενα βιβλία 

α) Το Ίδρυμα έχει αυτοτελή διαχείριση, τηρεί δε τα 
εξής βιβλία θεωρημένα από την Ιερά Αρχιεπισκοπή 
Αθηνών. 

1. Βιβλίο Πρωτοκόλλου Εισερχομένων και Εξερχόμε- 
νων εγγράφων 

2. Βιβλίο Πρακτικών Συνεδριάσεων Δ.Σ. 

3. Βιβλίο Ταμείου, διπλότυπα Γραμμάτια Εισπράξεων και 
διπλότυπα Γ ραμμάτια Πληρωμών, τα οποία είναι εκτελε¬ 
στέα, εφ' όσον φέρουν την υπογραφή του Προέδρου και 
του Ταμία του Δ.Σ. και είναι θεωρημένα από την Ι.Α.Α. 

4. Βιβλίο κτηματολογίου για τυχόν ακίνητα περιουσι¬ 
ακά στοιχεία του Ιδρύματος και βιβλίο κινητών πραγ¬ 
μάτων. 

5. Βιβλίο Συμβάντων 

6. Βιβλίο παρουσίας του προσωπικού 

7. Μητρώο παιδιών 

8. Βιβλίο εκδρομών, επισκέψεων, ομιλιών και διαλέξεων 
β) Το ίδρυμα τηρεί και άλλα βιβλία τα οποία κρίνο- 

νται από το Δ.Σ. απαραίτητα για τη λειτουργία του. 

Άρθρο 14 

Δωρητές - ευεργέτες 

Το Δ.Σ. μπορεί με απόφαση του να ανακηρύξει Δω¬ 
ρητές και Ευεργέτες είτε εν ζωή είτε μετά θάνατον. 

Άρθρο 15 

Ειδικές διατάξεις - Κατάργηση του Ιδρύματος 

Τ ο Ίδρυμα καταργείται με απόφαση της Διαρκούς 
Ιεράς Συνόδου κατόπιν αιτιολογημένης απόφασης του 
Δ.Σ. αυτού, η οποία εγκρίνεται από το Μητροπολιτικό 


Συμβούλιο, όταν δεν εκπληρώνει τις εκκλησιολογικές 
προϋποθέσεις και την αποστολή του, όταν παρεκκλίνει 
του σκοπού του ή καταστεί ανέφικτη η λειτουργία του. 
Σε κάθε περίπτωση κατάργησης του Ιδρύματος κάθε 
κινητό ή ακίνητο περιουσιακό στοιχείο αυτού ανήκει 
στο Νομικό Πρόσωπο του Ιερού Ναού Μεταμορφώσεως 
Βριλησσίων. 

Άρθρο 16 

Τροποποίηση του Κανονισμού 

Ο παρών Κανονισμός μπορεί να τροποποιηθεί από 
την Ιερά Σύνοδο με αιτιολογημένη πρόταση του Δ.Σ. 
που εγκρίνεται από το Μητροπολιτικό Συμβούλιο. Η 
τροποποίηση αυτή υπόκειται στις ίδιες διατυπώσεις 
δημοσίευσης όπως και ο παρών Κανονισμός. 

Άρθρο 17 

Ισχύς του Κανονισμού 

1. Η ισχύς του παρόντος Κανονισμού αρχίζει υπό την 
δημοσίευση του στην Εφημερίδα της Κυβερνήσεως. 

2. Ο Κανονισμός αυτός δημοσιεύεται και στο Επίσημο 
Δελτίο της Εκκλησίας της Ελλάδος «Εκκλησία». 

Άρθρο 18 
Κάλυψη δαπάνης 

Η σύστασις Ιδρύματος διά του παρόντος Κανονι¬ 
σμού, των μελλόντων να λειτουργήσουν Βρεφονηπιακού 
Σταθμού και Νηπιαγωγείου, δεν προκαλεί δαπάνη εις 
βάρος του προϋπολογισμού της Ενορίας Μεταμορφώ¬ 
σεως Σωτήρος Βριλησσίων της Ιεράς Αρχιεπισκοπής 
Αθηνών, πλην της ετήσιας επιχορηγήσεως κατ’ άρθρον 
12, η οποία εξαρτάται από την έκδοση επόμενων απο¬ 
φάσεων εγγραφής πιστώσεων εις τον προϋπολογισμό 
της Ενορίας, η δε δαπάνη μισθοδοσίας του μελλοντικού 
εμμίσθου προσωπικού θα προέλθη και θα προσδιορισθή 
υπό των κανονιστικών πράξεων της διαδικασίας προ- 
σλήψεως του αναγκαίου προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2013 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

